Þegar fjárfesta á í köfunarbúnaði er mikilvægt að búnaðurinn passi á kafarann . Búnaðurinn þarf líka að henta þeim aðstæðum sem það á að nota hann í . Til er aragrúi af búnaði og það getur verið erfitt fyrir nýliða að meta hvað hentar og hvað ekki . Hvort nýr búnaður sé nauðsynlegur eða hvort hægt sé að kaupa notaðan búnað . Búnaður á netinu Ef þið eruð í vafa um búnað má alltaf bera það undir reyndari kafara sem ekki hefur hagsmuni af viðskiptunum og getur því gefið hlutlaust mat . Það kemur eflaust mörgum á óvart að nýr búnaður er oft á sambærilegu verði hér á landi og erlendis . Nýr búnaður sem keyptur er hér á landi er í ábyrgð . Ef keyptur er notaður búnaður þarf að gæta að því að búnaðurinn sé í lagi . Nýliðar hafa lent í því að kaupa búnað sem þeir sjá auglýstan á netinu á góðu verði . Þeir hafa keypt búnaðinn án þess að fá álit reyndari kafara en brennt sig á því að búnaðurinn hentar ekki hér við land . Sumt er gott og vel nýtilegt en annað ekki . En hvað þarf að hafa í huga varðandi notaðan búnað og kostir við nýjan búnað ? Búnaður – Þurrgalli Gallinn þarf að passa Skórnir þurfa að passa Háls og handar „ cuff “ þurfa að vera heil Gallinn má ekki leka Rennilás þarf að vera heill og í lagi Ventlar í lagi Ef fjárfesta á í notuðum galla sem þarf að skipta um cuff , stígvél eða rennilás þá þarf gallinn að vera mjög ódýr til þess að það borgi sig . Verð á lími og viðgerðarefni er frekar hátt . Flestir handlagnir kafarar ættu að ráða við vinnuhlutann sjálfir . Búnaður – Undirgalli Fínt er að eiga undirgalla . Líka er hægt að notast við flís og ullarfatnað . Flísfatnaður sem ekki er hannaður fyrir köfun tekur oft meira loft í sig en sérhannaður flísfatnaður . Slíkur fatnaður kallar á meira blý . Þykkt undirgalla fer eftir því úr hvernig efni þurrgallinn er . Fínt að fá notaðan undirgalla . Munið samt að undirgallar tapa einangrun með tímanum . Velja þarf undirgalla sem hentar gallanum sem á að klæðast . Undir Neoprene þurrgalla þarf þynnri undirgalla en undir Nylon eða Membrane galla . Búnaður – Lungu ( regulator - fyrsta og annað stig ) . Lungun þurfa að vera frostþolin og henta að kafað sé með þau að lágmarki í 2°C köldu vatni og helst kaldara ef kafa á allt árið . Ódýrari lungu sem keypt hafa verið erlendis henta alla jafna ekki hér á landi . Sum dýrari „ frostþolin “ lungu eru gerð fyrir kaldan sjó / vatn niður að 4°C . Þau lungu byrja alla jafna að fríflæða í Silfru eða Davíðsgjá þar sem hitastig vatnsins getur verið rétt um 2°C . Lungu þarf að þjónusta einu sinni á ári . Þau eru öndunarbúnaðurinn sem heldur í okkur lífinu . Lungu sem hafa ekki verið notuð í langan tíma þarf að þjónusta . Það þarf að skipta um O-hringi í þeim og yfirfara jafnvel þótt þau hafi bara verið notuð tvisvar fyrir einu og hálfu ári . Mikilvægt er að þjónustuaðili sé til staðar hér á landi fyrir það merki sem keypt er svo að ekki þurfi að senda búnaðinn til útlanda í skoðun árlega . Marbendill köfunarskóli mælir með að kafarar fái sér nýjan öndunarbúnað nema að sannað sé gegn nótu að búnaður sé nýlega yfirfarinn af viðurkenndum þjónustuaðila og að hann þoli köfun í köldu vatni . Búnaður – Flotvesti Flotvesti koma ótal útgáfum . Aðalatriðið er að þau passi . Séu ekki of stór eða of lítil og hafi nægilegt flot til að halda kafaranum á floti á yfirborðinu . Sum vesti eru með blýpokum sem hægt er að festa við vestið í vösum í stað blýbeltis . Mörgum finnst það þægilegt . Sérstaklega strákum sem hafa engar mjaðmir sem blýin geta hangið á . Konur eiga alla jafna ekki í vandræðum með blýbelti . Vestin geta verið svokölluð jakkavesti sem eru með lofti bæði að framan og aftan þegar þau eru blásin upp . Kosturinn við þau er að stöðugleikinn verður meiri á yfirborðinu . Gallinn er að þau þrengja að kafaranum á yfirborðinu . Það eru líka vesti sem hafa blöðruna bara á bakinu . Kosturinn við þau er að þau þrengja ekki að kafaranum á yfirborðinu og auðveldara er að „ detta í trimmið “ . Gallinn við þau er að þau eru ekki eins stöðug á yfirborði . Notuð vesti geta verið góður kostur . Skoða þarf : Innstreymisventlar séu í lagi . Tengi fyrir vestisslöngu passi . Sum vesti eru ekki með „ universal “ tengi og passa því bara fyrir sérpantaðar vestisslöngur . Vestið sé heilt og blaðran leki ekki . Að hringir og smellur séu í lagi . Að blýpokar séu í lagi ef þeir eru samþættir vösunum á vestinu . Búnaður – Kútar Verðmunur á nýjum og notuðum kútum hér á landi hefur verið tiltölulega lítill . Kannski um 10 - 15 þúsund krónur . Það þarf að hafa í huga að alla kúta þarf að þrýstiprófa á 5 ára fresti og sjónskoða á tveggja og hálsfárs fresti ( árs fresti samkvæmt PADI en 2,5 ár samkvæmt Evrópu reglugerð ) . Ef keyptur er gamall kútur þá þarf að ganga úr skugga um að hann sé þrýstiprófaður og að krani sé í lagi . Einnig þarf að huga að því hvort hann sé byrjaður að ryðga að innan . Gamall ódýr kútur er kannski ekki svo ódýr ef það þarf að byrja á því að þrýstiprófa hann ( um það bil kr. 8.000 ) og skipta um krana ( um það bil kr. 10.000 ) . Búnaður – Fit Fit verða fyrst og fremst að passa á skóna á þurrgallanum ef það á að nota þau hér við land . Mikið af fitum sem sjást á facebook síðunni „ Köfunarbúnaður óskast / til sölu “ eru svo kölluð „ split “ fit sem henta ekki vel fyrir „ frog kick “ . Þau fit sem henta hér við land eru úr gúmmíblöndu en ekki plasti því plastfit eru stíf og erfitt að synda með í köldum sjó eða vatni . Plastfit henta ekki nema í sundlaugina eða ef kafa á erlendis . Hafa þarf í huga að gúmmí-strappar sem fara yfir hælinn trosna með tímanum og geta slitnað . Ef keypt eru fit með gúmmístrappa er ágætis regla að skipta honum út fyrir nýjan gúmmístrappa eða jafnvel gorma . Búnaður – Grímur og hanskar Grímur þurf að passa á andlitið og vera með silicon ramma næst því . Plastgrímur henta ekki hér við land þar sem plastið harðnar í kuldanum og tapar þéttieiginleikum . „ Notaðar “ grímur geta líka verið nýjar grímur sem hafa ekki passað á andlit viðkomandi þegar til kom og þess vegna vill hann selja . Neopren blauthanskar tapa eiginleikum sínum smátt og smátt við notkun . Gamlir hanskar geta oft verið kaldir og gefið litla einangrun . Búnaður – Köfunartölvur Köfunartölvur eru til í ótal tegundum . Einföld ódýr tölva dugar . Gott er að hafa möguleikann að skipta af lofti yfir á Nitrox á tölvunni . Flestar ódýrustu tölvurnar í dag eru með þessum möguleika . Dýrar tölvur eru ekki endilega betri . Þær kannski sýna meira , en hugsaðu fyrst um í hvað þú ætlar að nota tölvuna og hvað þarftu að sjá . Allir nemendur Marbendils köfunarskóla geta fengið aðstoð við val á búnaði hvort sem hann er nýr eða notaður .